Ing kasusastran Jawa Kuno, ana mitos sing kawentar ing bebrayan, ya iku mitos Garudheya.[2] Sawijiné garuda bisa kasil mbébasaké ibuné saka donya budhak kanthi tebusan banyu suci amerta (banyu panguripan).[2] Relief mitos Garudheya iki digawé kanggo ngganepi weling Anusapati sing kepèngin ngruwat Kèn Dèdès, ibu sing banget ditresnani. Mitos iki jangkep kababar ing relief sakupengé sikil Candhi Kidal. Kanggo maca relièf kudu nganggo teknik prasawiya (nglawan arah pandom jam), diwiwiti saka sisih kidul.[2]